ชอบคุยกับตัวเอง ถามเองตอบเองจนบางครั้งร้องไห้ เคยผูกคอตายครั้งนึงแต่ไม่สำเร็จ แต่ชอบกรีดแขนตัวเอง กรีดเรื่อยๆจนถึงทุกวันนี้ แต่ไม่ได้อยากตายค่ะ
สวัสดีคะ่ อาการดังกล่าวมาคือการมีพฤติกรรมที่ต้องการอยากฆ่าตัวตาย อาจเป็นอาการหนึ่งของโรคซึมเศร้า หรือความผิดปกติทางอารมณ์ ความผิดปกติของบุคลิกภาพ หรือเกิดจากอารมณ์เพียงชั่ววูบจากความเครียดหรือความผิดหวังในชีวิตภาวะ/โรคซึมเศร้าในผู้ป่วยแต่ละรายจะมีอาการแตกต่างกันไปตามระดับความรุนแรงของโรค เพศ หรืออายุ โดยอาจมีอารมณ์เศร้า หดหู่ วิตกกังวล มีความรู้สึกว่าตนไร้ค่า โดดเดี่ยว สิ้นหวัง หงุดหงิดง่าย ซึ่งอารมณ์เหล่านี้จะมีความรุนแรงและคงอยู่ยาวนานกว่าปกติ มีพฤติกรรมแยกตัวจากสังคม ไม่มีสมาธิ ทำงานไม่ได้ หมดความสนใจในเรื่องที่เคยชอบ ไปจนถึงการคิดฆ่าตัวตายหรือทำร้ายตัวเองได้ในบางรายแนะนำให้รีบไปพบแพทย์หรือจิตแพทย์ที่รพ.ใกล้บ้านเพื่อรับการประเมินสภาพจิตและได้รับการช่วยเหลือทางการแพทย์ไม่ว่าจะเป็นการได้ยาหรือการทำจิตบำบัดอย่างเหมาะสมเบื้องต้น ต้องรักตัวเองให้มากๆ ไม่ใช้การกระทำเพียงชั่ววูบที่อาจจะมีผลต่อชีวิตของเราได้ อยู่กับเพื่อนหรือคนในครอบครัว ไม่เก็บตัวอยู่คนเดียว เพราะอาจทำให้เกิดพฤติกรรมทำร้ายตัวเองได้ง่ายขึ้น